Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 32/2007. (X. 25.) ÖTM rendelet 2. melléklete szerint – a költségvetési évben vállalt
Paragraph Index: 1045

2. A támogatások fajlagos összegei és az igénybevétel részletes feltételei 2.1. Többcélú kistérségi társulások általános feladatainak támogatása FAJLAGOS ÖSSZEG: 200 forint/fő, + 1 000 000 forint/kistérséghez tartozó legfeljebb 500 fő lakosságszámú település, + 700 000 forint/kistérséghez tartozó 501–1 000 fő lakosságszámú település, + 100 000 forint/kistérséghez tartozó 1 000 fő feletti lakosságszámú település, de legalább 20 000 000 forint, és legfeljebb 45 000 000 forint társulásonként. A támogatás a többcélú kistérségi társulásokat a közszolgáltatási feladataik ellátásához és munkaszervezetük működési és fejlesztési kiadásaihoz a kistérséget alkotó települések száma és lakosságszáma szerint illeti meg. A támogatás kizárólag az e fejezetben foglalt feladatok ellátásához – e fejezet felhasználási szabályainak megfelelően –, a munkaszervezet működési és fejlesztési kiadásaira, illetve a 2007/183. szám Tkt. tv. 2. §-ának (1) bekezdése szerint vállalt feladatok ellátásához használható fel azzal, hogy a többcélú kistérségi társulás a támogatást a közoktatási, szociális intézményi, szociális alapszolgáltatási, gyermekek átmeneti gondozási, gyermekjóléti alapellátási, mozgókönyvtári és belső ellenőrzési feladatokra csak abban az esetben fordíthatja, ha azokat az e fejezetben meghatározott feltételeknek megfelelően látja el. 2.2. A többcélú kistérségi társulások közoktatási feladatainak támogatása 2.2.1. Közoktatási intézményi feladat A többcélú kistérségi társulás intézményfenntartóként vagy szervező tevékenységével biztosítja, hogy a közoktatási feladat ellátásában részt vevő önkormányzatok saját vagy társulásaik fenntartásában működő közoktatási intézménye megfeleljen a Kiegészítő szabályok 2.1. vagy 2.2. pontja szerinti feltételeknek. Ennek teljesítése úgy történhet, hogy az intézmények fenntartásáról – a többcélú kistérségi társulás, – a települési önkormányzatok által alkotott intézményi társulások, vagy – a települési önkormányzatok önállóan gondoskodnak. Az egyes települési önkormányzatok által önállóan fenntartott intézmények után támogatás nem igényelhető.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes